b"\n_START_ARTICLE_\nNikaia av Makedonia\n_START_SECTION_\nGift med Perdikkas\n_START_PARAGRAPH_\nDen 11. juni 323 f.Kr. d\xc3\xb8de Aleksander den store i Babylon. Blant hans generaler var det Perdikkas som rykket opp og ble regent for hele det veldige riket kongen hadde etterlatt seg. Antipatros vil posisjonere seg og knytte seg opp til den mektigste i riket. Samme \xc3\xa5r sendte han Nikaia ble til Asia, fulgt av sin bror Iolaos og en viss Arkias, for \xc3\xa5 bli gift med Perdikkas. Perdikkas, som posisjonerte seg blant allierte og rivaler, giftet seg med Antipatros' datter, men ikke lenge etter, under r\xc3\xa5d fra sin nestkommanderende Eumenes, ville Perdikkas skille seg fra Nikaia. Grunnen var at det var st\xc3\xb8rre politisk gevinst i \xc3\xa5 gifte seg med Aleksander den stores eneste hels\xc3\xb8ster, Kleopatra av Makedonia. Han hadde f\xc3\xa5tt tilbud av Aleksanders mor Olympias som lovet ham Kleopatras h\xc3\xa5nd. Utsiktene til \xc3\xa5 bli medlem av den kongelige familie fikk Perdikkas til \xc3\xa5 akseptere tilbudet._NEWLINE_Han bestemte dette f\xc3\xb8r han dro ut med h\xc3\xa6ren for \xc3\xa5 invadere Egypt hvor satrapen Ptolemaios ikke ville underordne seg. Ogs\xc3\xa5 uten \xc3\xa5 ha f\xc3\xa5tt bekreftelse fra Kleopatra. Avvisningen av Nikaia f\xc3\xb8rte ogs\xc3\xa5 til umiddelbart brudd mellom Antipatros og Perdikkas. F\xc3\xb8rstnevnte tok avvisningen som en \xc3\xa5penbar forn\xc3\xa6rmelse.\n_START_SECTION_\nGift med Lysimakhos\n_START_PARAGRAPH_\nPerdikkas n\xc3\xa5dde fra til den egyptiske havnebyen Pelousion, men rakk aldri \xc3\xa5 krysse Nilen da det br\xc3\xb8t ut uro og oppr\xc3\xb8r blant hans egne misforn\xc3\xb8yde soldater. Deretter ble Perdikkas myrdet av tre av sine offiserer, Peithon, Antigenes og Selevkos. Det betydde at den fremste mannen i Aleksanders rike var fjernet og det var en \xc3\xa5pent kappl\xc3\xb8p om den neste som kunne ta posisjonen._NEWLINE_Antagelig samme \xc3\xa5ret, 321 eller 320 f.Kr. fors\xc3\xb8kte Antipatros \xc3\xa5 opprette en ny allianse med \xc3\xa5 gifte Nikaia bort til Lysimakhos, som da styrte Trakia. I 319 f.Kr. d\xc3\xb8de Antipatros. I 306 f.Kr. ble Lysimakhos en konge som hersket over Trakia, det meste av Anatolia og Makedonia. Samtidig ble Nikaia dronning av de samme omr\xc3\xa5dene ved \xc3\xa5 dele sin manns rang, men ikke politiske innflytelse."